
คำสั่งองค์การบริหารส่วนตำบลแก้วแสน
ที่  398 / 2562
เรื่อง  แก้ไขคำสั่ง แต่งตั้งคณะกรรมการข้อมูลข่าวสาร และเจ้าหน้าที่ประจำศูนย์ข้อมูลข่าวสาร (เฉพาะราย) 
**********************

อาศัยอำนาจความตามมาตรา 9 แห่งพระราชบัญญัติข้อมูลข่าวสารของทางราชการ 
พ.ศ. 2540 ประกอบกับประกาศองค์การบริหารส่วนตำบลแก้วแสน เรื่อง การจัดตั้งศูนย์ข้อมูลข่าวสารและการเปิดเผยข้อมูลข่าวสาร  เพื่อให้การบริหารงานของศูนย์ข้อมูลข่าวสารเป็นไปด้วยความเรียบร้อย 
เกิดประสิทธิภาพมีความเหมาะสมและปัจจุบัน ดังนั้นจึงต้องแก้ไขคำสั่งที่ 293 / 2561 ลงวันที่ 21  พฤษภาคม  2563 จึงขอแต่งตั้งคณะกรรมการข้อมูลข่าวสาร และเจ้าหน้าที่ประจำศูนย์ข้อมูลข่าวสารขององค์การบริหารส่วนตำบลแก้วแสน ประกอบด้วยบุคคลดังต่อไปนี้

คณะกรรมการข้อมูลข่าวสารขององค์การบริหารส่วนตำบลแก้วแสน

1. นางแฉล้ม  ศิลปวิสุทธิ์      ปลัดองค์การบริหารส่วนตำบลแก้วแสน
ประธานกรรมการ

2. นายอภิชาติ  เชยบัวแก้ว    ผู้อำนวยการกองช่าง



กรรมการ

3. น.ส.จันทนา  หนูคีรี
        ผู้อำนวยการกองคลัง



กรรมการ

4. นางสุพภารัตน์  สมรูป      ผู้อำนวยการกองการศึกษาฯ


กรรมการ

5. นางพรทิพย์  แก้วแท้       หัวหน้าสำนักปลัด


กรรมการ/เลขานุการ

ให้คณะกรรมการมีอำนาจดังต่อไปนี้

(1) เสนอนโยบายหรือมาตรการเกี่ยวกับการบริหาร การจัดระบบ การขอ การอนุญาตและการบริการข้อมูลข่าวสาร

(2) ให้คำแนะนำหรือเสนอความคิดเห็นเกี่ยวกับข้อมูลข่าวสารที่พิมพ์ลงราชกิจจานุเบกษารวมทั้งการจัดพิมพ์และการเผยแพร่

(3) ให้คำแนะนำหรือเสนอความคิดเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผย หรือข้อมูลข่าวสารที่เป็นความลับของทางราชการ

(4) ให้คำแนะนำหรือเสนอความคิดเห็นเกี่ยวกับประเภทของข้อมูลข่าวสารที่ควรเก็บไว้ที่องค์การบริหารส่วนตำบล หรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของทางราชการ

(5) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยข้อมูลข่าวสารทางราชการ

(6) ให้คำแนะนำหรือเสนอความคิดเห็นเกี่ยวกับการเชื่อมโยงข้อมูลข่าวสารกับส่วนราชการ

(7) ให้คำแนะนำหรือเสนอความคิดเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้

(8) แต่งตังคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่คณะกรรมการมอบหมาย

(9) เชิญบุคคลใดมาสอบถามหรือให้ชี้แจงแสดงความคิดเห็นเกี่ยวกับข้อมูลข่าวสาร

(10) ดำเนินงานอื่นตามที่นายกองค์การบริหารส่วนตำบลมอบหมาย

ให้เจ้าหน้าที่ประจำศูนย์ข้อมูลข่าวสารขององค์การบริหารส่วนตำบลแก้วแสน ดังต่อไปนี้

     1.นางพรทิพย์  แก้วแท้      หัวหน้าสำนักปลัด

เจ้าหน้าที่ประจำศูนย์ฯ

     2.นางสาวชไมพร  มวยดี     ผู้ช่วยเจ้าพนักงานธุรการ
เจ้าหน้าที่ประจำศูนย์ฯ

ให้เจ้าหน้าที่ประจำศูนย์ข้อมูลข่าวสารขององค์การบริหารส่วนตำบลแก้วแสน มีอำนาจหน้าที่ดังต่อไปนี้

(1) รับคำร้องขอข้อมูลข่าวสาร

(2) จัดเตรียมข้อมูลข่าวสารประจำศูนย์ข้อมูลข่าวสารของหน่วยงาน ให้เป็นไปตามพระราชบัญญัติข้อมูลข่าวสารของทางราชการ พ.ศ. 2540 และเป็นไปตามระเบียบที่กำหนด

(3) ส่งเสริมให้ประชาชนได้รับทราบ และเข้าถึงข้อมูลข่าวสารตามที่กฎหมายกำหนด

(4) ปฏิบัติหน้าที่อื่น ๆ ตามที่กฎหมายกำหนด

ให้ผู้ที่ได้รับมอบหมาย ปฏิบัติหน้าที่อย่างเต็มกำลังความสามารถ เพื่อประโยชน์ต่อราชการและประชาชน 

ทั้งนี้ ตังแต่บัดนี้เป็นต้นไป

          สั่ง  ณ  วันที่   15  มิถุนายน  2562 

 (นายคนึง  ชูพงศ์)

นายกองค์การบริหารส่วนตำบลแก้วแสน
